

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.256

(protokols Nr.8, 23.p.)

**Par Priekuļu novada pašvaldības 2020.gada publiskā pārskata apstiprināšanu**

Priekuļu novada dome izskata jautājumu par Priekuļu novada pašvaldības 2020.gada publiskā pārskata apstiprināšanu.

Pamatojoties uz likuma „Par budžetu un finanšu vadību” 30. panta pirmo daļu budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes sagatavo gada pārskatu, likuma “Par pašvaldībām” 21.panta pirmās daļas 2. punktā noteikts, ka tikai dome var apstiprināt pašvaldības gada publisko pārskatu un 72.pants nosaka, ka dome nodrošina gada publiskā pārskata sagatavošanu un ziņojuma par to publicēšanu.

Ņemot vērā iepriekš minēto un pamatojoties uz likuma „Par budžetu un finanšu vadību” 30. panta pirmo daļu, likuma “Par pašvaldībām” 21. panta pirmās daļas 2. punktu, 72. pantu, Likuma par budžetu un finanšu vadību 14. pantu un Ministru kabineta 2018. gada 19. jūnija noteikumiem Nr. 344 „Gada pārskata sagatavošanas kārtība”, Finanšu komitejas 2021. gada 21. jūnija atzinumu par lēmumprojektu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldības 2020. gada publisko pārskatu.
2. Publicēt pārskatu normatīvajos aktos noteiktajā kārtībā un apjomā.
3. Atbildībā par lēmuma izpildi Sabiedrisko attiecību speciāliste S. Mieze.
4. Kontroli par lēmuma izpildi veic Administratīvās nodaļas vadītāja L.Prikule.

Pielikumā: Priekuļu novada pašvaldības gada publiskais pārskats par 2020.gadu.

Domes priekšsēdētāja (paraksts) Elīna Stapulone